La filadora
La Filadora, part de 40 cançons populars catalanes. Primera serie. Biblioteca Popular de "L'Avenç", Barcelona, 1909. Inclou partitura. Comença així: "Un pobre pagès tenia una filla; — tenia quinze anys i encara no fila...".

 Versió modernitzada :
1. Un pobre pagès
tenia una filla,
tenia quinze anys
i encara no fila.
Tralarà, la, la, la,
primfila, primfila,
tralarà, la, la, la,
primfila i se’n va.

2. La nit de Nadal,
que és nit d’alegria,
pren filosa i fus,
dóna un tomb per vila.
Tralarà...

3. En troba el galant
el qui ella volia:
–D’on veniu, Joan?
–On aneu, Maria?
Tralarà...

4. –A cal teixidor,
que hi tinc peça ordida.
Setze canes té:
me’n manquen les quinze.
Tralarà...

5. –Què en farem, del drap,
formosa Maria?
Què en farem, del drap?
–Llençols i camises.
Tralarà...

6. Del que ens quedarà
pararem botiga:
cap més no n’hi haurà
tan ben proveïda.
Tralarà...

Cançons populars